Toortsie se Toeka Tokkel oor grotte – Toortsie, Kameel en Bokbaaivygie se blog
Junie 15, 2016 Junie 16, 2016 ~ Toortsie
In opdrag van Scrapydo, en amper het ek hiervan vergeet, maar Kameel het my met haar bloginskrywing herinner aan hierdie opdrag. Eintlik het Kameel klaar geskryf wat ek wou skryf, so eintlik hoef ek net ditto onderaan haar blog te sit.
Ek glo met my hele hart dat ‘n mens gemaak word vir die tyd waarin jy lewe, dat jy al as baba toegerus is met dit wat jy gaan nodig kry op jou pad. Ek is nie toegerus as baba om ‘n grotbewoner te wees nie. Dalk die grot by Mosselbaai wat oop is aan die een kant en uitkyk oor die see, maar beslis nie ‘n toe grot nie.
Ek gaan wel by die Kango Grotte se eerste saal in, want dis oop en ruim en helder verlig, maar nie ‘n tree verder nie en beslis nie deur die skoorsteen nie. Ek het al gehoor dat die skoorsteen vir langer mense moeiliker is omdat jy nie eintlik jou bene kan optrek nie. Of dit waar is, sal ek nie weet nie, en ek is ook nie van plan om dit te gaan uittoets nie. Veral nie nadat my dogter my nou die dag vertel het dat sy effens vasgesit het daar toe sy in standerd 5 was en dat die gids reeds vooruit was nie. Bietjie onverantwoordelik van ‘n gids om 3 dogters alleen agter te laat, sou ek dink!
Kameel noem die Blue Grotto by Italië. Is dit by Sorrento? Hoe twyfel ek dan nou? Ek dink ek moet weer gaan kyk, net om seker te maak waar dit is! Dis absoluut fantasies! Dis mooi, besonders en ook nie so toe nie en jy sit veilig in ‘n bootjie saam met ander mense en vertrou die persoon wat in beheer van die bootjie is.
In die Margaret River-gebied in Wes-Australië is ons by ‘n grot in, ek dink daar is ‘n hele paar grotte. Die een wat ons gekies het, was baie ‘aards’. Soos ‘n grot behoort te wees. Nie vreeslik verlig nie. Grillerig. Koud. Nat. Ek was wel op die foto, harde hoed en al, maar het gou omgedraai en in die sonlig vir die res van die groep gaan wag. Hierdie avontuurlustige Toortsie is maar vrek bang, hoor!
So dis my storie.
Ns. Scrapydo, op hierdie stadium is jy nou nie gepieng nie, ek werk op my tablet.
Posted in Huwelik en Verhoudings,Reis-ervarings,Toortsie se Toeka Tokkel stories	Blue GrottogrotteKango GrotteMargaret RiverSorrento
Next ›Kootjie Helm
19 thoughts on “Toortsie se Toeka Tokkel oor grotte”
Junie 15, 2016 om 8:55 vm
Ons drink saam op die NIE grotbewoners nie!!!
Junie 15, 2016 om 8:58 vm
Ag toggie nou sien ek ‘n prentjie van my en my man in ons velklere, en hy wat met “club” in die hand my aan my hare rondsleep.
Junie 15, 2016 om 9:03 vm
Junie 15, 2016 om 9:53 vm
As ons grotbewoners moes wees, sou ons in daardie era geleef het.
Junie 15, 2016 om 10:04 vm
Presies!!! Nou wat soek ons in gtotte???
Junie 15, 2016 om 11:09 vm
Ha ha, jy en Kameel vat die grot-lewe te ernstig op. Ek het skoorsteen op gegaan in Kangogrotte- sal dit nie sommer weer doen nie want dis gladnie baie lekker nie. Ek het met my laaste twee keer toe ek vir n scan moes gaan vir my rug en later my nek gevra om geblinddoek te word want ek het engtevrees gekry in daardie masjien en dan kan jy nie roer nie ook nog! Aaklig, ek dink dis hoe jul moet voel in n grot. (gelukkig kry ek nog jou inskrywing kennisgewing al is dar nie n pieng nie. Daar was toe in elke geval n probleem daarmee. Dis nou weer reg.)
Junie 15, 2016 om 11:25 vm
Die tonnel is verskriklik. Ek lê met toe oë en bid vir almal wat ek ken en nie ken nie. Blinddoek is erger. Die stillê vir 20 min is die ergste. Die tonnel is nogals nie nou nie.
Junie 15, 2016 om 11:22 nm
Nee wat dis heeltemaal te nou dit druk my vas en op einde moet hul eers ophou en dan weer begin.
Junie 15, 2016 om 1:17 nm
Jy kan nie te vrek bang wees as jy met ‘n bootjie vaar deur ‘n grot nie. Ek is bang vir albei en ek vertrou nie maklik iemand anders aan die roer nie – senuweeagtige passasier 😀
Junie 15, 2016 om 1:21 nm
Ek is waaghalsig. Ek was jonk toe ek dit gedoen het. Daar was avontuur betrokke. Ek doen nogals snaakse goed soms, omdat my mond groter is as my verstand!
Junie 15, 2016 om 1:37 nm
Mens moet soms waag anders loop die lewe verby en jy mis uit op alles.
Junie 15, 2016 om 7:46 nm
Junie 15, 2016 om 9:53 nm
Toortsie ek vra verskoning dat ek so onverantwoordelik was om jou 3 dogters alleen by skoorsteen te los… 🙂 Nee ek het nie sluldgevoelens nie, maar Kameel het n.a.v, Scrapydo my herinner dat ek ‘n gids in Kangogtotte was en daar is legio stories wat wag on geskryf the word!! Die skoorsteen is nie so nou nie. Wanneer mens in hom op kyk sien mens die 2 binneste wande wat nou lyk(die skoorsteen krul na hbuite wat hom wier maak as wat hy lyk). Dit is egter nie so maklik om daarin op te klim nie wat dit ongemaklik maak en erger maak as wat dit is(die noute). Ek beoog om teen die naweek my eerste grot blog te skryf wat in die posbus (na die skoorsteen afspeel en abaie nouer, wek breer maar baie platter). Terloops asof ek mie alreeds geintimiddeer genoeg is nie – ek sien Scrapydo het ‘n reeks blogs en moes al nuwes begin omdat ander se spasie op is! Eendag as ek groot is…
O dit was JY? Ek wonder nogals oor daardie storie, ek hoor dit nou vir die eerste keer, na baie jare. Hulle sê ‘n mens se verbeelding speel ook ‘n groot rol.
Junie 15, 2016 om 9:56 nm
En eendag as ek groot is gaan ek ook vinnig kan tik sonder tikfoute 😦
Ek kry dit nou nog nie reg nie.
Junie 16, 2016 om 11:11 vm
Ek is ook nie ‘n mens vir grotte nie.Die Kango Grotte is baie mooi veral die groot sale maar die kleiner spasies is ook nie vir my nie.Wat my laat dink aan die Sudwale Grotte naby Sabie.Ons was so klompie jare gelede daar en ek het net tot die ingang gevorder toe se ‘n stemmetjie vir my,bly weg.
Ek draai toe net daar om en gaan besigtig toe die modelle van dinosaurusse wat daar vertoon word wat nogal iets aanskouliks is.